Trafikstyrelsen meddeler nu, at man som øverste taximyndighed i Danmark har sendt en politianmeldelse afsted.



Uber er i dag gået i luften i København med to produkter, som er tilgængelige via selskabets smartphone-app:



Uber Black, der tilbyder limousine-agtig transport i luksusbiler uden taxiskilt på taget og til højere priser end en sammenlignelig taxitur. Herudover Uber Pop, som er en samkørselsordning, hvor en privat bilejer stiller sig til rådighed for at samle en passagerer op, hvorefter parterne deles om kørselsudgifterne.



”Hvis man bedriver limousine-kørsel skal man have tilladelse fra kommunen. Hvis man ikke har det, er det ulovligt. Hvad angår samkørselsordningen, så betragter vi denne ordning som værende at sidestille med taxakørsel. Og hvis bilerne i denne ordning ikke har taxilicens, er det ulovligt,” siger Mads Gundelund Gerlach.



Allerede en politisag



Trafikstyrelsen anmeldte tidligere på året en lignende samkørselstjeneste, Haxi, til politiet. Denne sag er fortsat ikke afklaret.



Ifølge Mads Gundelund Gerlach mente Haxi at kunne dokumentere, at deres service ikke var ulovlig. Politianmeldelsen blev herefter sat i bero. Men i dag har Trafikstyrelsen fortsat ikke fået fyldestgørende dokumentation, der har overbevist styrelsen om, at Haxi skulle være et lovligt koncept.



”Derfor går politisagen nu i gang igen, og vi skal rent faktisk drøfte sagen med politiet på mandag. Her vil vi naturligvis også sætte Uber på dagsordenen,” siger Mads Gundelund Gerlach.

”Ud fra det foreliggende materiale mener vi, at Uber overtræder personbefordringsloven – det gælder både deres limousineservice såvel som samkørselsordningen Uber Pop,” siger Mads Gundelund Gerlach fra Trafikstyrelsens kommunikationsenhed.